**2005. gada 27. decembra Ministru kabineta noteikumu Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām” grozījumu projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir ieviest grozījumus 2005. gada 27. decembra Ministru kabineta noteikumos Nr.1031 ”Noteikumi par budžetu izdevumu klasifikāciju atbilstoši ekonomiskajām kategorijām” (turpmāk – MK noteikumi Nr.1031) saistībā ar Padomes 2020. gada 14. decembra lēmuma (ES, Euratom) 2020/2053 par Eiropas Savienības pašu resursu sistēmu un ar ko atceļ Lēmumu 2014/335/ES, Euratom, kas paredz atsevišķas izmaiņas Eiropas Savienības pašu resursu sistēmā (turpmāk – Lēmums). Projektam jāstājas spēkā 2021. gada septembrī, lai varētu korekti uzskaitīt iemaksas Eiropas Savienības (turpmāk – ES) budžetā pa resursu veidiem atbilstoši to kodiem. Pirmais maksājums saskaņā ar jauno pašu resursu sistēmu paredzams š.g. rudenī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu Nr.1031 grozījumu projekts izstrādāts saskaņā ar Lēmuma stāšanos spēkā 2021. gada 1. jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.1031 nosaka budžetu izdevumu klasifikāciju atbilstoši ekonomiskajām kategorijām, kuru piemēro normatīvajos aktos budžeta un finanšu vadības jomā noteikto budžetu plānošanā, uzskaitē (atbilstoši naudas plūsmas un uzkrājuma principam) un pārskatu sagatavošanā.  Viena no izdevumu kategorijām, ko regulē MK noteikumi Nr.1031, ir kārtējie maksājumi ES budžetā un starptautiskā sadarbība (1.4. apakšgrupa).  Jaunais Lēmums paredz izmaiņas esošajā ES pašu resursu sistēmā, kam ir ietekme uz pašreizējās budžeta izdevumu 1.4. apakšgrupas kodiem. Proti, saistībā ar Apvienotās Karalistes izstāšanos no ES dalībvalstīm vairs nebūs jāmaksā ES budžetā Apvienotās Karalistes korekcija, taču ir ieviests jauns pašu resurss, kas pamatojas uz nepārstrādātā izlietotā plastmasas iepakojuma daudzumu.  Balstoties uz iepriekš minēto, saskaņā ar Lēmuma stāšanos spēkā, ir nepieciešams veikt sekojošus pielāgojumus 1.4.apakšgrupas kodos:   1. Izveidot jaunu kodu pašu resursam, kas pamatojas uz nepārstrādātā izlietotā plastmasas iepakojuma daudzumu; 2. Labot koda 7624 “Apvienotās Karalistes korekcija un citām dalībvalstīm budžeta līdzsvarošanai piešķirtās atlaides” nosaukumu uz “Dalībvalstīm budžeta līdzsvarošanai piešķirtās atlaides”; 3. Citas redakcionālas izmaiņas, kas nemaina kodu būtību.   Tiek veikts arī redakcionāls precizējums izdevumu uzskaitījumā MK noteikumu Nr.1031 3.1.1.3.apakšpunktā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav nepieciešama sabiedrības informēšana saistībā ar projekta izstrādi, jo kārtējo maksājumu ES budžetā klasifikācija atbilstoši ekonomiskajām kategorijām neskar sabiedrības intereses. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministrs J. Reirs

Liepiņa 67095455

Inga.Liepina@fm.gov.lv

Līva 67083822

Evija.Liva@fm.gov.lv